**HÍRDETMÉNY**

Ez úton értesítjük a Tisztelt Szülőket, hogy a **Sorokpolányi Napsugár Mini Bölcsődében a 2022/2023. nevelési évre** történő bölcsődei beiratkozás a következő helyszínen és időpontban történik:

***Helyszín:*** **Sorokpolányi Napsugár Mini Bölcsőde, Petőfi Sándor utca 19.**

***Időpont:* 2022. április 25.-től - április 28.-ig - 8:00 – 16:00 óra között**

***Jelentkezés módja:* Személyesen**

***A bölcsődei felvétel rendje:***

A gyermekek védelméről és gyámügyi igazgatásról szóló 1997. évi XXXI. törvény, és a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet szerint a bölcsődébe a gyermek húszhetes korától harmadik életévének, fogyatékos gyermek az ötödik életévének betöltéséig, illetve annak az évnek a december 31-éig vehető fel, amelyben a gyermek a harmadik életévét, a fogyatékos gyermek az ötödik életévét betölti. Ha a gyermek a harmadik életévét betöltötte, de testi vagy szellemi fejlettségi szintje alapján még nem érett az óvodai nevelésre és óvodai jelentkezését a gyermek orvosa nem javasolja, bölcsődében gondozható negyedik életévének betöltését követő augusztus 31-ig.

***A bölcsődei ellátás igénybevételének módja:***

A bölcsődébe a felvétel önkéntes, kérelemre történik, melyet a törvényes képviselő terjeszthet elő. A gyermek bölcsődébe történő felvételét a szülő hozzájárulásával:

• a körzeti védőnő,

• a házi gyermekorvos, vagy a háziorvos,

• a szociális, illetve a családgondozó,

• a gyermekjóléti szolgálat,

• a gyámhatóság

is kezdeményezheti.

***Felvételkor szükséges iratok:***

* a gyermek születési anyakönyvi kivonata
* a gyermek és a szülő lakcímkártya másolata
* a gyermek TAJ kártyájára,
* munkáltatói igazolások (mindkét törvényes képviselő részéről) vagy előzetes munkáltatói szándéknyilatkozat a munkába állás időpontjára vonatkozóan
* iskolalátogatási igazolás tanulói jogviszony esetén
* szülő betegsége esetén orvosi igazolás, védőnői javaslat
* az illetékes munkaügyi központ igazolása a munkaerő piaci képzésen való részvételről
* egyedülállóság esetén a magyar államkincstár igazolását az emelt családi pótlék folyósításáról
* sajátos nevelési igényű gyermek esetén szakvélemény
* a rendszeres gyermekvédelmi kedvezményben részesülők esetén az arról szóló határozat
* külföldi állampolgárok esetén a tartózkodás jogcíméről szóló igazolás

Sorokpolány, 2022. 04. 04.

Hittér Lászlóné

intézményvezető sk